Á undanförnum árum hefur markvisst verið unnið að umbótum á starfsumhverfi stjórnenda ríkisins . Markmið breytinganna er að efla stjórnun hjá ríkinu , styðja þau sem veljast til forystu til að ganga á undan með góðu fordæmi og eiga frumkvæði að betri og skilvirkari þjónustu við samfélagið . Ný heildstæð stjórnendastefna snýst um þá hæfni , þekkingu og eiginleika sem stjórnendur þurfa að bera til að geta sinnt skyldum sínum . Þar er því einnig lýst hvernig ríkið styður þá til að ná árangri . Nýtt launaumhverfi forstöðumanna ríkisstofnana , sem tók gildi 1. janúar 2019 , er hluti breytinga á starfsumhverfi stjórnenda . Það leiðir af niðurlagningu kjararáðs og breytingum á lögum um réttindi og skyldur starfsmanna ríkisins . Þar er nú kveðið á um að launaákvarðanir tiltekinna starfa forstöðumanna verði framvegis á herðum fjármála - og efnahagsráðuneytis . Við umbætur á starfsumhverfi stjórnenda ríkisins , hefur verið virkt samráð við Félag forstöðumanna ríkisstofnana og öll ráðuneytin . Þessu góða samstarfi verður haldið áfram við áframhaldandi þróun á starfsumhverfi stjórnenda .